
Parlamentul  României

Camera  Deputaţilor
Comisia pentru industrii                                                      Comisia juridică, 

             si servicii                                                             de disciplină şi imunităţi

   Bucureşti, 31.05.2006                                                      Bucureşti, 31.05.2006

         Nr.23/112/2006                                                              Nr.P.L.x 493/2006

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra proiectului de Lege pentru aderarea României la Convenţia privind limitarea răspunderii pentru creanţe maritime şi la Protocolul din 1996 pentru amendarea acesteia, adoptate în cadrul Organizaţiei Maritime Internaţionale la Londra la 19 noiembrie 1976, respectiv la 2 mai 1996, primit cu nr.P.L. x 493 din 24 mai 2006, înregistrat cu nr.23/112/24.05.2006, respectiv cu nr.31/709/24.05.2006.



Prin obiectul de reglementare şi conţinutul său, proiectul de lege face parte din categoria legilor ordinare.

                    PREŞEDINTE,                                       PREŞEDINTE,

                 Dan Ioan Popescu                                       Sergiu Andon

RAPORT  COMUN

asupra proiectului de Lege pentru aderarea României la Convenţia privind limitarea răspunderii pentru creanţe maritime şi la Protocolul din 1996 pentru amendarea acesteia, adoptate în cadrul Organizaţiei Maritime Internaţionale 

la Londra la 19 noiembrie 1976, respectiv la 2 mai 1996

În conformitate cu prevederile Regulamentului Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi au fost sesizate, cu nr.P.L.X 493 din 24 mai 2006, pentru avizare şi dezbatere în fond, cu proiectul de Lege pentru aderarea României la Convenţia privind limitarea răspunderii pentru creanţe maritime şi la Protocolul din 1996 pentru amendarea acesteia, adoptate în cadrul Organizaţiei Maritime Internaţionale la Londra la 19 noiembrie 1976, respectiv la 2 mai 1996.



Convenţia din 1976 privind limitarea răspunderii pentru creanţe maritime şi Protocolul din 1996 pentru amendarea acesteia, au fost adoptate de 48 de state.



Proiectul de lege a fost avizat favorabil de Consiliul Legislativ, cu nr.429 din 27 martie 2006.



Examinarea proiectului de lege a avut loc la data de 30 mai 2006.



La lucrări au participat 18 deputaţi din totalul de 23 de deputaţi membri ai Comisiei pentru industrii şi servicii şi 16 deputaţi din totalul de 26 de deputaţi membri ai Comisiei juridice, de disciplină şi imunităţi.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii celor două comisii au hotărât să propună plenului Camerei Deputaţilor adoptarea proiectului de lege în forma prezentată de Guvern.


Ministerul Transporturilor, Construcţiilor şi Turismului a prezentat, conform normelor de tehnică legislativă, textele în limbile română şi engleză, ale Convenţiei privind limitarea răspunderii pentru creanţe maritime şi ale Protocolului din 1996 pentru amendarea acesteia.


Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.

                    PREŞEDINTE,                                       PREŞEDINTE,

                 Dan Ioan Popescu                                       Sergiu Andon

                      SECRETAR,                                           SECRETAR,

                     Aurelia Vasile                                         George Băeşu

     Expert,                                                                                                                   Consilier,
Daniel Bădina                                                                                                          George Cucu

